
Nr.3, datë 23.3.2005

PËR ORGANIZIMIN DHE FUNKSIONIMIN E KOMISIONIT TË ZONËS ZGJEDHORE

Komisioni Qendror i Zgjedhjeve, në mbështetje të  nenit 29 pika 1, nenit 31 pika 1 germa b, nenit 34 e vijues të ligjit nr.9087, datë 19.6.2003 “Kodi Zgjedhor i Republikës së Shqipërisë”, i ndryshuar, si dhe vendimit të KQZ-së nr.3, datë 26.1.2005  “Për caktimin e partive politike që kanë të drejtë të paraqesin propozime për anëtarë të  KZZ-ve”,  

UDHËZON:

PJESA I
TË PËRGJITHSHME

Neni 1
Qëllimi

Ky udhëzim ka për qëllim të rregullojë mënyrën e organizimit dhe të funksionimit të KZZ- së, të drejtat dhe detyrimet e saj dhe të anëtarëve, caktimin e rregullave për thirrjen dhe zhvillimin e mbledhjeve, marrjen e vendimeve, si dhe marrëdhëniet e KZZ-së me të tretët.

Neni 2
Parime të përgjithshme

1. Komisioni i Zonës Zgjedhore është organ kolegjial. Ai përgjigjet për administrimin e zgjedhjeve për Kuvendin e Shqipërisë në zonën përkatëse. Të drejtat dhe detyrat e KZZ-së përcaktohen në Kodin Zgjedhor dhe në aktet nënligjore të KQZ-së.
2. KZZ-ja ushtron veprimtarinë e vet në përputhje me ligjin, në mënyrë të paanshme, profesionale dhe transparente.

PJESA II
PËRBËRJA E KZZ-SË

Neni 3
Ngritja e KZZ-së

1. KZZ-ja përbëhet nga shtatë anëtarë dhe sekretari, të cilët emërohen sipas procedurës së parashikuar në nenin 34, pika 1, germat a, b, c të Kodit Zgjedhor.
2. Anëtarët e KZZ-së për zgjedhjet për Kuvendin e Shqipërisë 2005, propozohen nga partitë politike si më poshtë:
- 1 anëtar nga Partia Socialiste e Shqipërisë;
- 1 anëtar nga Partia Demokratike e Shqipërisë;
- 1 anëtar nga Partia Socialdemokrate e Shqipërisë;
- 1 anëtar nga Partia Demokrate e Re;
- 1 anëtar nga Partia Bashkimi për të Drejtat e Njeriut;
- 1 anëtar nga Partia Republikane Shqiptare;
- Anëtari i shtatë propozohet në gjysmën e KZZ-ve nga Partia Socialiste e Shqipërisë, ndërsa në gjysmën tjetër nga Partia Demokratike, në varësi të shortit të hedhur në KQZ.
3. Sekretari i KZZ-së propozohet nga partia politike, e cila ka të drejtë të paraqesë propozimin për zëvendëskryetarin e KZZ-së.


Neni 4
Paraqitja e propozimeve nga partitë politike

1. KQZ u dërgon njoftim partive politike, që kanë të drejtë të paraqesin propozime për anëtarë të KZZ-së.
2. Propozimi përmban emrin, atësinë, mbiemrin, datëlindjen, vendbanimin dhe arsimin e personit që propozohet për t’u emëruar si anëtar i KZZ-së. 
3. Së bashku me të dhënat e mësipërme, propozimi shoqërohet me dokumentacionin e mëposhtëm:
- Certifikatë lindjeje me fotografi;
- Dëshmi e arsimit të lartë;
- Dëshmi e gjendjes gjyqësore.
4. KQZ-ja ruan dhe administron të dhënat për komisionerët zgjedhorë ,si dhe çdo të dhënë tjetër që lidhet me ushtrimin e funksionit nga ana e tyre.

Neni 5
Emërimi i anëtarëve dhe i sekretarit të KZZ-së

KQZ-ja emëron me vendim anëtarët dhe sekretarin e KZZ-së, sipas propozimeve të partive politike.

Shkarkimi i anëtarëve dhe i sekretarit të KZZ-së
Neni 6

1. Anëtari dhe sekretari i KZZ-së shkarkohen nga detyra sipas përcaktimeve të nenit 35 pika 1.
2. Shkarkimi bëhet me vendim të KQZ-së.
3. Propozimi për shkarkimin e anëtarit apo të sekretarit të KZZ-së mund të bëhet nga çdo subjekt zgjedhor.
4. KQZ merr vendim për lirim kur votojnë pro shumica e anëtarëve të pranishëm në mbledhje.

Neni 7

Anëtari dhe sekretari i KZZ-së i shkarkuar me vendim të KQZ-së, nuk mund të rizgjidhet në këtë detyrë.

Lirimi nga detyra i anëtarit apo sekretarit të KZZ-së
Neni 8

1. Anëtari ose sekretari i KZZ-së lirohet nga detyra kur subjekti zgjedhor që i ka propozuar kërkon zëvendësimin e tyre.
2. Në rastet e parashikuara në pikën 2 të nenit 35, propozimi për lirimin nga detyra të anëtarit ose sekretarit të KZZ-së mund të paraqitet nga çdo subjekt zgjedhor. 

Neni 9
Plotësimi i vendit vakant

1. Kur vendi i një anëtari të KZZ-së mbetet vakant, KQZ-ja i kërkon partisë politike përkatëse të paraqesë propozimin për anëtarin e ri. Emërimi i anëtarit të ri bëhet sipas afateve të përcaktuara në nenin 34 pika 8 të Kodit Zgjedhor.


2. Kur anëtari i KZZ-së jep dorëheqjen, deklarata e dorëheqjes depozitohet në KZZ. Sekretari bën shënimet përkatëse në librin e protokollit të KZZ-së. Menjëherë pas shënimit, sekretari përgatit dhe i dërgon njoftimin KQZ-së lidhur me krijimin e vakancës. Sekretari i bashkëngjit detyrimisht njoftimit një kopje të deklaratës së dorëheqjes.

PJESA III
EMËRIMI I KRYETARIT DHE i ZËvendËsKRYETARIT TË KZZ-sË

Neni 10
Propozimi i Kryetarit dhe Zëvendëskryetarit të KZZ-së

1. KZZ-ja merr vendim për propozimin e kryetarit dhe zëvendëskryetarit të KZZ-së.
2. Në KZZ-të, ku anëtari i shtatë emërohet me propozim të Partisë Socialiste të Shqipërisë, njëri prej dy anëtarëve të emëruar me propozim të PSSH-së, i propozohet KQZ-së për ta emëruar kryetar të KZZ-së. Në këto raste vetëm anëtari i emëruar me propozim të PD, i propozohet KQZ-së për ta emëruar zëvendëskryetar të KZZ-së. 
3. Në KZZ-të, ku anëtari i shtatë emërohet me propozim të Partisë Demokratike, njëri prej dy anëtarëve të emëruar me propozim të PD-së, i propozohet KQZ-së për ta emëruar kryetar të KZZ-së. Në këto raste vetëm anëtari i emëruar me propozim të PSSH, i propozohet KQZ-së për ta emëruar zëvendëskryetar të KZZ-së.
4. Për propozimin e kryetarit, çdo anëtar i KZZ-së duhet detyrimisht të votojë pro njërit prej dy anëtarëve të emëruar me propozim, sipas rastit, të PSSH apo të PD.
5. Anëtarët e KZZ-së janë të detyruar të votojnë pro emërimit të zëvendëskryetarit të KZZ-së.
 6. Vendimet e KZZ-së i dërgohen menjëherë KQZ-së.

PJESA IV
TË DREJTAT DHE DETYRAT E ANËTARIT TË KZZ-SË

Neni 11
Të drejtat e anëtarit të KZZ-së

1. Anëtari i KZZ-së ka të drejtën e shpërblimit për punën e bërë. Masa e shpërblimit në vit zgjedhor dhe jozgjedhor përcaktohet me vendim të KQZ-së.
2. Gjatë kohës që anëtari i KZZ-së ushtron këtë detyrë, nuk humbet të drejtat dhe detyrat në vendin e tij të punës.
3. Në rastet kur anëtari i KZZ-së ndalohet ose arrestohet gjatë periudhës zgjedhore, organi kompetent dhe vetë KZZ-ja njofton menjëherë KQZ-në.
4. Çdo anëtar i KZZ-së ka të drejtë të komunikojë dhe informojë KQZ-në për çdo problem që ai e sheh të arsyeshme.

Neni 12
Detyrat e anëtarit të KZZ-së

1. Anëtari i KZZ-së është i detyruar të zbatojë Kushtetutën, Kodin Zgjedhor, vendimet dhe udhëzimet e KQZ-së, si dhe vendimarrjen në KZZ.
2. Anëtari i KZZ-së është i detyruar të paraqitet rregullisht në detyrë, në përputhje me rregullat e përcaktuara në këtë udhëzim dhe akte të tjera të KQZ-së.
3.Në ushtrimin e funksionit të tij, anëtari i KZZ-së duhet të respektojë rregullat e etikës.



PJESA V
TË DREJTAT DHE DETYRAT E SEKRETARIT TË KZZ-SË

Neni 13

1. Sekretari i KZZ-së ka këto të drejta:
a) merr pjesë në mbledhjet e KZZ-së si anëtar pa të drejtë vote;
b) diskuton dhe jep mendimin e tij në mbledhjet e KZZ-së, për çështje që shqyrtohen, sa herë shihet e arsyeshme nga komisioni;
c) të drejta të tjera që burojnë nga Kodi Zgjedhor. 
2. Sekretari i KZZ-së kryen këto detyra:
a) administron dhe ruan të gjithë dokumentacionin e KZZ-së, si dhe është përgjegjës për përdorimin e vulës; 
b) protokollon kërkesat, ankesat dhe njoftimet drejtuar KZZ-së;
c) jep asistencë juridike për KZZ-në;
ç)  përgatit materialet e mbledhjes dhe ua shpërndan ato anëtarëve të KZZ-së; 
d) mban procesverbalet e mbledhjeve të KZZ-së. Në fillim të çdo mbledhjeje evidenton prezencën e anëtarëve të KZZ-së;
dh) regjistron vendimet e KZZ-së në regjistrin përkatës dhe ua përcjell ato menjëherë subjekteve të interesuara;
e) brenda 12 orëve nga miratimi i vendimit, sekretari përpilon aktin zyrtar në përputhje me modelet e miratuara nga KQZ-ja;
ë) u jep subjekteve zgjedhore ose personave të tretë, pa pagesë dhe brenda 24 orëve nga paraqitja e kërkesës, kopje të vërtetuara të vendimeve të KZZ-së ose procesverbaleve të mbledhjeve të tyre;
f) regjistron në protokoll marrjen në dorëzim të materialeve zgjedhore nga KQZ-ja, sipas nenit 93 të Kodit Zgjedhor dhe përgjigjet për administrimin dhe ruajtjen e tyre, në përputhje me kërkesat e këtij Kodi;
g) me kërkesë të zgjedhësve, lëshon vërtetime nëse emri i zgjedhësit gjendet  ose jo në listat përfundimtare të zgjedhësve në zonën zgjedhore përkatëse;
gj) kryen detyra të tjera që burojnë nga Kodi Zgjedhor dhe akte nënligjore të KQZ-së;
h) regjistron në librin e protokollit vërejtjet që vëzhguesit i paraqesin komisionit.

PJESA VI
PËRFAQËSUESIT E SUBJEKTEVE ZGJEDHORE

Neni 14
Përfaqësuesi i kandidatit

1. Çdo kandidat për deputet në zonën zgjedhore njëemërore i paraqet KZZ-së, sëbashku me dokumentet e kandidimit, emrin e personit, i cili do të jetë përfaqësuesi i tij zyrtar në KZZ.
2. Sekretari i KZZ-së pajis përfaqësuesin e kandidatit me dokument identifikues, sipas modelit të miratuar nga KQZ-ja, si dhe e njeh me të drejtat dhe detyrat e tij.

Neni 15
Të drejtat e përfaqësuesit të kandidatit

Përfaqësuesi i kandidatit ka të drejtë:
1. Të marrë pjesë në të gjitha mbledhjet e KZZ-së;
2. Paraqet propozime e kërkesa për çështje, të cilat shqyrtohen në rendin e ditës;
3. Në përfundim të mbledhjes së KZZ-së, përfaqësuesi i kandidatit ka të drejtë të paraqesë propozime për çështje të ndryshme, që nuk kanë qenë në rendin e ditës;
4. Të marrë kopje të vendimeve dhe akteve të tjera të KZZ-së, pas zbardhjes së tyre;
5. Të kërkojë informacion për të gjitha aspektet e veprimtarisë së KZZ-së dhe t’i vëzhgojë ato pa penguar zhvillimin normal të veprimtarisë së saj;
6. Të ndjekë programet trajnuese të KZZ-së.

Neni 16
Detyrat e përfaqësuesit të kandidatit

Përfaqësuesi i kandidatit ka detyrë:
1. Të respektojë dispozitat e këtij udhëzimi, si dhe akte të tjera që lidhen me organizimin dhe funksionimin e KZZ-së;
2. Të zbatojë rregullat e etikës në KZZ;
3. Të mbajë në mënyrë të dukshme dokumentin e identifikimit, të lëshuar nga   KZZ-ja;
4. Të mos mbajë shenja dalluese që shërbejnë si mjete propagande ose që mund të ndikojnë mbi vullnetin e zgjedhësit.

Neni 17
Vëzhguesit

E drejta për të caktuar vëzhgues, rregullat për paraqitjen e kërkesave, akreditimin e vëzhguesve, si dhe të drejtat e detyrat e vëzhguesve rregullohen me akt të veçantë të KQZ-së.

Pjesa VII
DETYRAT DHE FUNKSIONIMI I KZZ-SË

Neni 18
Detyrat e KZZ-së 

Në përputhje me detyrat e përcaktuara në nenin 36 të Kodit Zgjedhor, KZZ-ja ushtron këto kompetenca:
1. Njofton anëtarët e KQV-ve për programet e trajnimit të organizuar nga KQZ-ja, merr masa për mbarëvajtjen e tyre, si dhe evidenton pjesëmarrjen;
2. Mban kontakte të vazhdueshme me KQZ-në dhe me organet e qeverisjes vendore;
3. Bashkëpunon me organet e qeverisjes vendore, për sigurimin e ambienteve dhe bazës së nevojshme logjistike, për funksionimin e KZZ-së dhe KQV-ve;
4. Dërgon informacion të vazhdueshëm në KQZ, mbi aktivitetin e KZZ-së;
5. Afishon në vende publike të dhëna që lidhen me zhvillimin e zgjedhjeve në zonën zgjedhore;
6. Shqyrton dhe merr vendim për të gjitha kërkesat dhe ankesat e paraqitura nga subjektet zgjedhore;
7. Mbikëqyr dhe asiston përgatitjen e mjediseve të qendrave të votimit, merr masa për përshtatjen e mjediseve të qendrave të votimit, për të lehtësuar votimin e personave me aftësi të kufizuar;
8. Verifikon dhe mbikëqyr masat, që janë marrë për sigurimin dhe ruajtjen e materialeve zgjedhore deri në fillimin  e procesit të votimit.

Neni 19
Zyra e KZZ-së

1. Në caktimin e vendndodhjes së zyrës së KZZ-së mbahen parasysh edhe: 
a) numri i zgjedhësve të njësisë vendore;
b) zona urbane;
c) qyteti qendër prefekturë;
d) qyteti qendër nënprefekturë;
e) gjendja e rrugëve, lidhjes telefonike dhe ndërtesave publike;
f) pozicioni gjeografik i zonës zgjedhore etj.
2. Zyra e KZZ-së duhet të jetë me sipërfaqe të mjaftueshme për të siguruar zhvillimin normal të veprimtarisë së Komisionit.
3. Kryetari i njësisë së qeverisjes vendore, në të cilën do të ketë zyrën KZZ-ja, duhet të sigurojë në kohë ambientin dhe pajisjet përkatëse.
4. Në zyrën e KZZ-së, në një vend të dukshëm, duhet të vendoset flamuri kombëtar.
5. Në hyrjen kryesore, për në zyrën e KZZ-së, duhet të vendoset tabela treguese e KZZ-së, si dhe të jenë afishuar emrat e anëtarëve të KZZ-së, numri i telefonit të zyrës dhe orari i punës.
6. Zyra e KZZ-së është e pajisur me linjë telefonike të rrjetit fiks. 

Neni 20
Dokumenti i identifikimit

1. Gjatë ushtrimit të detyrës, anëtarët dhe sekretari i KZZ-së janë të detyruar të mbajnë në mënyrë të dukshme dokumentet e identifikimit sipas modelit të miratuar nga KQZ.
2. Përfaqësuesit e kandidatëve të partive politike dhe vëzhguesit janë të detyruar që, gjatë qëndrimit në mjediset e KZZ-së, të mbajnë dokumentin përkatës të identifikimit. 

Neni 21
Vula e KZZ-së dhe përdorimi

1. KZZ-ja përdor vulën e dërguar nga KQZ-ja.
2. Vula e KZZ-së mbahet nga sekretari, i cili e administron atë në përputhje me Kodin Zgjedhor dhe aktet e tjera të KQZ-së.
3. Vula e KZZ-së vendoset në të gjitha aktet e nxjerra dhe të miratuara nga KZZ-ja.
4. Në mungesë të Sekretarit gjatë vendimmarrjes së KZZ-së, vula përdoret nga zëvendëskryetari i KZZ-së. 
5. Vula nuk mund të nxirret për asnjë arsye jashtë ambienteve të punës së KZZ-së.
6. Në rast se vula e KZZ-së bëhet e papërdorshme, KZZ-ja mban një procesverbal në të cilin pasqyron rrethanat e pamundësisë së përdorimit të vulës dhe ia bën këtë me dije KQZ-së. KQZ-ja  vlerëson informacionin e paraqitur dhe realizon procedurat e nevojshme për pajisjen e KZZ-së me vulën e re.
7. Në rast se vula e KZZ-së humbet, KZZ-ja mban procesverbal në të cilin pasqyron faktin, si dhe lajmëron organet e policisë. KZZ i dërgon KQZ-së kopje të procesverbalit të mbajtur dhe njoftimit për organet e policisë.

Neni 22
Koha e punës së KZZ-SË 

1. Në periudhën jozgjedhore KZZ-ja qëndron në detyrë nga ora 11.00 deri 13.00 dhe nga ora 17.00 deri 20.00.
2. Gjatë periudhës zgjedhore dhe deri tre ditë para datës së zgjedhjeve, KZZ–ja  punon paradite nga ora 08.00 deri 13.00 dhe mbasdite 16.00 deri 20.00.
3. Tre ditë para datës së zgjedhjeve deri në shpalljen e rezultatit përfundimtar dhe dorëzimin në KQZ të dokumentacionit zgjedhor përkatës, KZZ-ja është e detyruar të qëndrojë në mënyrë permanente e mbledhur në zyrë.
4. Sekretari i KZZ-së shënon në procesverbal kohën e largimit dhe kthimit të çdo anëtari në komision.




Pjesa VIII
MBLEDHJET E KZZ

Neni 23
Njoftimi për mbledhjet e KZZ-së

1. Mbledhja e parë e KZZ-së thirret me vendim të KQZ-së.
2. Vendimi për mbledhjen e KZZ-së bëhet publik.
3. Vendimi u dërgohet partive politike, të cilat kanë propozuar anëtarët e KZZ-së dhe përmban: datën, vendin dhe orën e mbledhjes së parë të KZZ-së.
4. Në përputhje me vendimin e KQZ-së, sekretari i KZZ-së merr masa për njoftimin e anëtarëve dhe përgatitjen e mbledhjes.

Neni 24

1. Mbledhja e parë e KZZ-së drejtohet nga anëtari më i vjetër. 
2. Në këtë mbledhje, KZZ-ja merr vendim për propozimin e kryetarit dhe zëvendëskryetarit të KZZ-së, sipas modeleve të miratuara nga KQZ-ja.

Procedura e zhvillimit të mbledhjeve të KZZ-së
Neni 25

1. Mbledhjet e KZZ-së janë publike. Ato zhvillohen vetëm në ambientet e saj të punës.
2. Mbledhjet e KZZ-së janë të vlefshme kur në to marrin pjesë më shumë se gjysma e anëtarëve të KZZ-së.
3. Mbledhjet e KZZ-së në vijimësi thirren nga kryetari, zëvendëskryetari ose së paku nga dy anëtarë të saj. Sekretari është përgjegjës për njoftimin e anëtarëve.
4. Sekretari është përgjegjës për përgatitjen e materialeve të mbledhjes.

Neni 26

1. Mbledhja e KZZ-së drejtohet nga kryetari dhe në mungesë të tij nga zëvendëskryetari.
2. Drejtuesi i mbledhjes paraqet çështjen që është për shqyrtim dhe i jep fjalën anëtarëve për të diskutuar.
3. Çdo anëtar i KZZ-së diskuton dhe paraqet propozime për çështje që janë në rendin e ditës.
4. Në mbledhje u jepet fjala për të bërë pyetje apo diskutime edhe përfaqësuesve të subjekteve zgjedhore.
5. Pasqyrimi i mbledhjeve të KZZ-së, bëhet në librin e protokollit të mbledhjeve, i cili duhet të përmbajë të paktën:
- datën, vendin dhe orën e mbledhjes;
- anëtarët që morën pjesë;
- çështjet që u diskutuan;
- përmbajtjen e diskutimeve;
- forma dhe rezultati i votimit të anëtarëve të KZZ-së;
- vendimet që u morën.
6. Në mbledhjen e KZZ-së pjesëmarrësve u ndalohet çdo lloj komunikimi me telefon ose forma të tjera me të tretët.
7. Në përfundim të mbledhjes procesverbali përkatës në librin e protokollit të mbledhjeve firmoset në çdo faqe nga sekretari. Anëtarët e KZZ-së, nëse dëshirojnë, kanë të drejtë të nënshkruajnë procesverbalin si më sipër.
PJESA IX
VENDIMMARRJA

Neni 27
Mbyllja e diskutimeve dhe votimi i propozimeve

1. Në përfundim të diskutimeve, drejtuesi i mbledhjes paraqet me radhë propozimet dhe fton anëtarët e KZZ-së për të votuar për secilin propozim.

Neni 28
Procedura e votimit dhe firmosja e vendimeve

1. Vendimet në KZZ merren me shumicën e votave të të gjithë anëtarëve të KZZ-së. Sekretari nuk ka të drejtë vote.
2. Vendimet e KZZ-së nënshkruhen nga të gjithë anëtarët që kanë marrë pjesë në votim, si dhe vulosen me vulën e KZZ - së nga sekretari.
3. Secili prej anëtarëve të KZZ-së krahas nënshkrimit të tij në vendim shënon votën “pro” ose “kundër”.
4. Vendimet e KZZ-së shoqërohen me mendimin e pakicës nëse ka të tillë. 
5. Sekretari i KZZ-së shënon në librin e protokollit të mbledhjeve rezultatet e  votimit për çdo propozim.
6. KZZ-ja është e detyruar që të bëjë menjëherë publike, vendimet e marra dhe të dërgojë në KQZ një kopje të këtyre vendimeve.

PJESA X
DOKUMENTACIONI I KZZ

Neni  29

1. Sekretari i KZZ-së është përgjegjës për mbajtjen në arkiv dhe sistemimin e dokumentacionit zgjedhor të KZZ-së. Sekretari i KZZ-së krijon dosje të veçanta në lidhje me vendimet dhe udhëzimet e dërguara nga KQZ-ja, në lidhje me aktet e nxjerra prej saj, me kërkesat, ankesat apo pretendimet e subjekteve zgjedhore, me emërimin e anëtarëve të KQV-ve, caktimin e anëtarëve të grupeve të numërimit të votave etj.
2. Me kërkesë të subjekteve zgjedhore, sekretari i KZZ-së jep kopje të akteve.
 3. “Regjistri i korrespondencës së KZZ-së”, sipas modelit tip të përgatitur nga KQZ-ja, mbahet nga sekretari i KZZ-së dhe shërben për regjistrimin e akteve të ndryshme që hyjnë dhe dalin nga institucioni i KZZ-së.
4. “Regjistri i vendimeve të KZZ-së”, sipas modelit tip të përgatitur nga KQZ-ja, mbahet nga sekretari i KZZ-së dhe shërben për regjistrimin e të gjitha vendimeve që merren nga KZZ-ja.

Neni 30

 Ky udhëzim hyn në fuqi menjëherë.








UDHËZIM
Nr.4, datë 23.3.2005

PËR CAKTIMIN E VENDIT TË NUMËRIMIT TË VOTAVE, PËRGATITJES SË TYRE DHE MËNYRËN E NGRITJES SË GRUPEVE TË NUMËRIMIT

Komisioni Qendror i Zgjedhjeve në mbështetje të nenit 29 pika 1, nenit 95, nenit 95/1, nenit 95/2 , nenit 109/3, nenit 109/4, nenit 109/5 dhe nenit 109/6 të ligjit nr.9087, datë 19.6.2003 “Kodi Zgjedhor i Republikës së Shqipërisë”, i ndryshuar, 

UDHËZON:

PJESA I
TË PËRGJITHSHME

Neni 1
Qëllimi

Ky udhëzim ka për qëllim të përcaktojë rregullat për caktimin e vendndodhjes së vendit të numërimit të votave (VNV), përgatitjen e tyre, si dhe të rregullojë mënyrën e ngritjes së grupeve të numërimit (GN).

Parime të përgjithshme
Neni 2

1. Grupi i numërimit është përgjegjës për numërimin dhe vlerësimin e votave, si dhe për plotësimin e tabelave të rezultateve për çdo qendër  votimi.
2. Grupet e numërimit ngrihen me vendim të KZZ-së. Çdo grup numërimi përbëhet nga shtatë anëtarë dhe sekretari. Propozimet për anëtarët e GN-së bëhen nga partitë politike, që kanë propozuar anëtarët e KZZ-ve. Anëtarët e GN-së caktohen nga KZZ-ja, sipas modelit tip të vendimit të miratuar nga KQZ-ja.

Neni 3

1. Vendi i numërimit të votave caktohet si rregull në ndërtesa publike, si: pallat sporti, pallat kulture, qendër kulturore e fëmijëve, palestra sportive, salla kinemaje etj.
2. Vendi i numërimit të votave mund të caktohet në ndërtesa private vetëm me vendim të veçantë të KQZ-së.

PJESA II
CAKTIMI I VENDNDODHJES SË VENDIT TË NUMËRIMIT TË VOTAVE (VNV)

Neni 4
Vendndodhja e VNV

1. Vendndodhja e VNV-së caktohet me vendim të KQZ-së, mbi bazë të propozimit të paraqitur nga Komisioni i Zonës Zgjedhore përkatëse, sipas modelit të miratuar nga KQZ, bashkëlidhur këtij udhëzimi.
2. Vendndodhja e vendit të numërimit të votave caktohet në njësinë vendore, ku është ngritur zyra e KZZ-së. 

Neni 5
Kritere teknike të VNV

1. Vendi i numërimit të votave, i përzgjedhur nga Komisioni i Zonës Zgjedhore, duhet të plotësojë të paktën kriteret e mëposhtme teknike:
a) sipërfaqja e ambientit të VNV-së, si rregull, duhet të jetë jo më e vogël se 200 m2;
b) të ketë sistem të siguruar ndriçimi, të mjaftueshëm dhe të pandërprerë, si në mjediset e brendshme ashtu edhe përreth godinës;
c) për aq sa është e mundur të ketë më shumë se një derë komunikuese me mjedisin e jashtëm;
ç)  të jetë e pajisur me mjete të mbrojtjes kundër zjarrit, si dhe të ndihmës së shpejtë.
2. Propozimi duhet të shoqërohet me skicën përkatëse të ambientit.

Neni 6
Organizimi i vendit të numërimit të votave

1. KZZ-ja organizon dhe përgatit VNV-në, në mënyrë të tillë që të garantojë zhvillimin normal të punës për numërimin e votave. 
2. KZZ-ja organizon hapësirën e VNV-së në mënyrë të tillë, që të jetë e ndarë në mënyrë të qartë nga hapësira për vëzhguesit, kandidatët, publikun dhe mediat, por në çdo rast pa cenuar mundësinë e ndjekjes nga afër të procesit të numërimit. 
3. Organizimi fizik i hapësirës në dispozicion të GN-së duhet të bëhet në mënyrë të tillë, që të pengojë ndërhyrjen e personave të tjerë të paautorizuar.
4. Në çdo rast, KZZ-ja në bashkëpunim me organet e qeverisjes vendore, jo më vonë se pesë ditë para ditës së zgjedhjeve, bën rregullimin e VNV-së sipas planvendosjes tip bashkëlidhur këtij udhëzimi,  si edhe vendos pajisjet logjistike të nevojshme për kryerjen e procesit të numërimit, si më poshtë:
a) Tavolina pune dhe tetë karrige për KZZ-në;
b) Deri në 5 dyshe tavolinash (vendosen në formë T-je sipas shpjegimit në skemën tip) me nga tetë karrige për çdo grup të numërimit të votave;
c) Strukturën ndarëse të hapësirës për publikun me hapësirën për numërimin e votave;
ç) Tabelat treguese të dërguara nga KQZ (ndalim duhani etj.);
d) Tabelat treguese për drejtimin e lëvizjes në mjediset e brendshme të VNV-së.

Pjesa III
NGRITJA E GRUPEVE TË NUMËRIMIT

Neni 7
Caktimi i numrit të grupeve të numërimit

1. Çdo KZZ cakton me vendim deri në pesë grupe numërimi. Çdo GN numëron votat e të paktën tri qendrave të votimit, sipas procedurës së parashikuar në ligj.
2. KZZ-të që kanë më shumë se 40 qendra votimi detyrimisht caktojnë pesë GN.
 
Neni 8
Emërimi i anëtarëve të grupeve të numërimit

1. Jo më vonë se 5 ditë përpara datës së zgjedhjeve, KZZ-ja merr vendim për numrin e GN-ve që do të ngrejë. KZZ-ja ua dërgon menjëherë këtë vendim partive politike që kanë të drejtë të paraqesin propozime për anëtarë të grupeve të numërimit. 
2. Propozimi për emrat e anëtarëve të GN-ve i paraqitet KZZ-së nga personi i autorizuar nga kryetari i partisë që ka të drejtë të bëjë propozimin. 
3. Partia politike, e cila ka propozuar zëvendëskryetarin e KZZ-së, ka të drejtën të paraqesë propozime për dy anëtarë të grupit të parë të numërimit, njëri prej të cilëve caktohet nga KZZ-ja, kryetar i këtij grupi numërimi.
4. Partia politike, e cila ka propozuar kryetarin e KZZ-së, ka të drejtën të paraqesë propozime për dy anëtarë të grupit të dytë të numërimit, njëri prej të cilëve caktohet nga KZZ-ja, kryetar i këtij grupi numërimi. Me këtë radhë vazhdohet me grupet e tjera të numërimit


Neni 9
Zëvendësimi i anëtarëve të grupit të numërimit

1. Në rast se një parti politike nuk paraqet propozim brenda afatit kohor të përcaktuar në nenin 95/2 pika 1 të Kodit Zgjedhor, KZZ-ja me vendim cakton anëtarin zëvendësues. 
2. Zëvendësuesi caktohet me short ndërmjet anëtarëve të KQV-ve të zonës zgjedhore, të emëruar me propozim të së njëjtës parti politike.
3. Procedura e shortit është si më poshtë:
a) Sekretari i KZZ-së përgatit dhe vendos në një enë, një numër të barabartë shiritash letre me numrin e qendrave të votimit në zonën zgjedhore. Secili nga shiritat e letrës ka të shënuar numrin e një qendre votimi.
b) Kryetari i KZZ-së tërheq njërin nga shiritat e letrës dhe lexon numrin e qendrës së votimit të shënuar në të.
c) Anëtari i kësaj KQV-je, i emëruar me propozim të partisë politike për të cilën hidhet shorti, caktohet anëtar i grupit të numërimit.
d) Kryetari i KZZ-së tërheq shirita letre në numër të barabartë me numrin e grupeve të numërimit që do të ngrihen.
e) Në rastet kur shorti hidhet si pasojë e mosparaqitjes së propozimeve nga një parti politike, e cila ka paraqitur propozime për emërimin e dy anëtarëve të KQV-së, atëherë pas çdo tërheqje shiriti letre me numrin e QV-së, kryetari i KZZ-së hedh short me monedhë, për të caktuar se cili nga dy anëtarët e KQV-së do të caktohet në grupin e numërimit. Procedura vazhdon e njëjtë derisa të caktohen të gjithë grupet e numërimit.
4. Në rastet kur vendi i një anëtari të grupit të numërimit mbetet vakant gjatë procesit të numërimit të votave, partia politike e cila kishte propozuar anëtarin paraqet menjëherë propozimin e ri.
5. Nëse partia politike nuk paraqet propozimin për plotësimin e vakancës brenda 1 ore, KZZ-ja zbaton procedurën e shortit sipas pikës 3 të këtij neni.

Pjesa IV
GRUPI I NUMËRIMIT TË VOTAVE

Neni 10
Kryetari dhe zëvendëskryetari i grupit të numërimit

1. Kryetari i GN-së është përgjegjës për drejtimin e procedurave për numërimin dhe vlerësimin e votave, si dhe për hartimin e tabelave të rezultateve të qendrës së votimit.
2. Kryetar i grupit të numërimit me numër tek, caktohet personi i propozuar nga Partia politike, e cila ka propozuar zëvendëskryetarin e KZZ-së.
3. Kryetar i grupit të numërimit me numër çift caktohet personi i propozuar nga partia politike, e cila ka propozuar kryetarin e KZZ-së. Me këtë radhë vazhdohet me grupet e tjera. 
4. Zëvendëskryetari i grupit të numërimit i përket partisë politike më të madhe të spektrit të kundërt me kryetarin.

Neni 11
Sekretari i grupit të numërimit

1. Sekretari i GN-së caktohet nga KZZ-ja me propozim të subjektit politik që ka paraqitur edhe propozimin për caktimin e zëvendëskryetarit të të njëjtit GN.

Neni 12

Ky udhëzim hyn në fuqi menjëherë.

Ndreqje gabimi

Në ligjin nr.9354, datë 3.3.2005 “Për caktimin e zonave zgjedhore”, botuar në Fletoren Zyrtare nr.12, datë 18.3.2005, bëhet ndryshimi në numrin e dekretit që shpall këtë ligj:
është 4409
bëhet 4509

REPUBLIKA E SHQIPERISE
KOMISIONI QENDROR I ZGJEDHIEVE
KOMISIONI I ZONES ZGJEDHORE NR.

VENDIM

Nr. , daté / /2005

PER PROPOZIMIN E VENDIT TE NUMERIMIT TE VOTAVE

Komisioni i Zonés Zgjedhore Nr.
shqyrtoi ¢éshtjen me:

OBJEKT:
Nr.

BAZA LIGIORE:

daté 23.03.2005.

Komisioni i Zonés Zgjedhore Nr.

brenda Zonés Zgjedhore, té cilat pérmbushin kriteret e pércaktuara né nenin 95, té Kodit

Zgjedhor si dhe té Udhézimit Nr. 4, daté 23.03.2005

Zgjedhjeve, i propozon KQZ-sé té miratojé si Vend pér Numérimin e Votave té Zonés

Zgjedhore Nr. , ambientin e méposhtém:

Té dhénat pér kété ambient gjenden né pjesén e pasme té kétij propozimi.

Njé kopje e kétij propozimi dérgohet menjéheré né KQz.

Komisioni i Zonés Zgjedhore Nr.

Pro/kundér Firma

Kryetar

, Né mbledhjen e tij té datés / /2005,

Propozimin e Vendit t& Numérimit t& Votave té Zonés Zgjedhore
Neni 95 i Ligjit nr. 9087, daté 19.06.2003 “Kodi Zgjedhor i

Republikés sé& Shqipérisé”, i ndryshuar, Udhézimi i KQZ-sé Nr.4,

, pasi shqyrtoi dhe verifikoi ambiente té ndryshme

té Komisionit Qendror té

Zv.kryetar

Anétar

Anétar

Anétar

Anétar

N o U hwNe

Anétar

——
AN
) A

[ voea )

Model i miratuar me Udhézim té KQZ-sé Nr. 4, daté 23.03.2005

KOMISIONI QENDROR I ZGJEDHJEVE MODEL - 34 V
KOMISIONI I ZONES ZGJEDHORE NR.

VENDIM
/___ /2005

PER CAKTIMIN E GRUPIT TE NUMERIMIT

Komisioni i Zonés Zgjedhore Nr. , né mbledhjen e tij té datés / /2005,
Q shqyrtoi géshtjen me:
o
o OBJEKT: Caktimin e Grupit t& Numé&rimit Nr. , té Zonés Zgjedhore
= Nr.

